Príloha č. 2 súťažných podkladov

|  |
| --- |
| **OBCHODNÉ PODMIENKY / NÁVRH RÁMCOVEJ DOHODY** |

# Rámcová dohoda o poskytovaní čistiacich a upratovacích služieb

uzatvorená podľa § 83 ods. 1 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ustanovení § 269 ods. 2 a nasl. Obchodného zákonníka č. 513/1991 Zb. v znení neskorších predpisov (ďalej len „zmluva“)

 Číslo zmluvy objednávateľa: 2022/243

**Objednávateľ:**

Názov: Slovenská republika zastúpená

 Ministerstvom financií Slovenskej republiky

Sídlo: Štefanovičova 5, 817 82, Bratislava 1

Zastúpený: Veronika Gmiterko, MBA, generálna tajomníčka služobného úradu

IČO: 00151742

IČ DPH: nie je platiteľom DPH

Bankové spojenie: Štátna pokladnica, Radlinského 32, 810 05, Bratislava 15

Číslo účtu: SK5981800000007000001400

(ďalej ako „objednávateľ“)

a

**Poskytovateľ:**

Názov:

Sídlo:

V zastúpení:

IČO:

DIČ:

IČ DPH:

Bankové spoj.:

Číslo účtu:

(ďalej len „poskytovateľ“)

(ďalej objednávateľ a poskytovateľ spolu ako „ zmluvné strany“, jednotlivo aj ako „zmluvná strana“)

### Preambula

Zmluvné strany uzatvárajú túto zmluvu v súlade s výsledkom verejného obstarávania na predmet zákazky „Čistiace a upratovacie služby v priestoroch MF SR“. zverejnené vo Vestníku verejného obstarávania pod číslom..... dňa...... Objednávateľ na obstaranie predmetu tejto zmluvy použil postup verejného obstarávania podľa § 66 ods. 7 písm. b) zákona č. 343/2015 Z. z. o verejnom obstarávaní v znení neskorších predpisov (ďalej len „zákon“). Zmluva sa uzatvára s úspešným uchádzačom, ktorý predložil svoju ponuku na základe „Oznámenia o vyhlásení verejného obstarávania na poskytnutie predmetu zákazky“. Zmluvné strany vyhlasujú, že sú spôsobilé zmluvu uzatvoriť a plniť záväzky v nej obsiahnuté. Zmluvné strany zároveň vyhlasujú, že všetky vyhlásenia a prílohy pripojené ako podklady pre uzatvorenie tejto zmluvy, ako aj doklady a údaje v nich obsiahnuté sú pravdivé a sú účinné pri podpise tejto zmluvy v nezmenenej forme.

### Článok I

### Predmet zmluvy

1. Touto zmluvou sa poskytovateľ zaväzuje v lehote, rozsahu, spôsobom a za podmienok dohodnutých v tejto zmluve a jej prílohách a v súlade so súťažnými podkladmi objednávateľa o poskytovaní čistiacich a upratovacích služieb v priestoroch MF SR (ďalej len „súťažné podklady“) bude riadne poskytovať objednávateľovi služby definované v tejto zmluve a jej prílohách (ďalej aj „upratovanie“, „čistiace a upratovacie služby“ alebo „služby“ v príslušnom gramatickom tvare) a to v kvalite, spôsobom,  rozsahu a v čase v týchto dokumentoch uvedených.
2. Predmetom tejto zmluvy je záväzok poskytovateľa, podľa podmienok uvedených v tejto zmluve, v súťažných podkladoch a ponuke úspešného uchádzača, komplexne, pravidelne, a tiež podľa aktuálnych potrieb objednávateľa vykonávať riadne a včas upratovanie v administratívnych, prevádzkových a sociálnych priestoroch budov na Štefanovičovej ulici č. 5 a Kyčerského ulici č. 1, ktoré sú v správe Ministerstva financií SR o celkovej rozlohe 19 015,32 m2.
3. Podrobná špecifikácia predmetu zmluvy je uvedená v Opise predmetu zákazky, ktorý tvorí Prílohu č. 1 tejto zmluvy ( ďalej tiež „príloha č.1“).
4. Predmetom tejto zmluvy je aj záväzok poskytovateľa poskytovať čistiace a upratovacie služby s odbornou starostlivosťou riadne a včas, používať vlastné technické vybavenie a vlastné čistiace a dezinfekčné prostriedky, poskytovať čistiace a upratovacie služby svojimi zamestnancami, alebo osobami, ktoré sa budú podieľať na plnení zmluvy jej príloh (ďalej len „zamestnanci“) .
5. Objednávateľ sa zaväzuje, že za riadne poskytnuté služby podľa podmienok a spôsobom uvedeným v tejto zmluve, zaplatí poskytovateľovi cenu v nej uvedenú.

### Článok II

### Termín plnenia

1. Poskytovateľ sa zaväzuje vykonávať riadne a včas služby v budovách v súlade s čl. I, v rozsahu a intervaloch podľa prílohy č. 1 tejto zmluvy a podľa potrieb a pokynov objednávateľa.
2. Zmluvné strany sa dohodli, že polročné upratovanie, a to ako jarné, tak aj jesenné, bude poskytovateľ vykonávať po odsúhlasení termínu objednávateľom v mesiacoch uvedených v prílohe č. 1 zmluvy; poskytovateľ pred termínom dotknutého upratovania kontaktnej osobe za objednávateľa e-mailom zašle návrh začiatku jeho vykonávania, objednávateľ buď zašle na e-mailovú adresu kontaktnej osoby poskytovateľa schválenie tohto termínu, alebo určí iný termín, ktorý je pre zmluvné strany záväzným.
3. Mimoriadne čistiace a upratovacie služby v zmysle prílohy č. 1 bude poskytovateľ realizovať na základe požiadavky objednávateľa a v súlade s čl. III ods. 3.

### Článok III

### Spôsob plnenia, práva a povinnosti zmluvných strán

1. Pokiaľ v tejto zmluve a jej prílohách nie je uvedené inak, poskytovateľ bude vykonávať služby denných, týždenných, mesačných a polročných čistiacich a upratovacích služieb podľa tejto zmluvy po skončení riadneho pracovného času zamestnancov objednávateľa (v pracovné dni po 18:00 hod.) a v mimopracovné dni tak, aby nedochádzalo k rušeniu zamestnancov objednávateľa pri výkone práce. Poskytovanie služieb v pracovnej dobe je možné vykonávať na základe požiadavky objednávateľa, alebo po vzájomnej dohode iba v prípade služieb, ktoré svojim charakterom a obsahom nie je možné vykonávať mimo pracovného času.
2. Poskytovateľ za účelom plnenia zmluvy sa zaväzuje dodržiavať a zabezpečiť:
3. na vlastné náklady a nebezpečenstvo všetko náradie, technické zariadenia, pracovné predmety, ochranné prostriedky a pomôcky, čistiace a dezinfekčné prostriedky,
4. svojim zamestnancom jednotné ošatenie vyhovujúce hygienickým a estetickým kritériám a identifikačný preukaz poskytovateľa služby, ktorý budú nosiť nepretržite počas pohybu v priestoroch objednávateľa na viditeľnom mieste (ošatení),
5. dostatočné množstvo vhodných čistiacich prostriedkov s ohľadom na typ ošetrenia povrchu, ako aj požiadavky na manipuláciu s nimi a ich uskladnenie v súlade s príslušnými právnymi predpismi a technickými normami,
6. používanie čistiacich prostriedkov so zníženým negatívnym vplyvom na životné prostredie v súlade s bodom 1.2.1 a 1.2.2 prílohy č. 1; poskytovateľ sa zaväzuje do 10 dní odo dňa účinnosti zmluvy predložiť úplný zoznam univerzálnych čistiacich prostriedkov a sanitárnych čistiacich prostriedkov, ktoré použije na samotné plnenie zmluvy s príslušnou dokumentáciou. Pri zmene prostriedkov uvedených v zozname je poskytovateľ povinný predložiť aktuálny zoznam kontaktnej osobe objednávateľa, tým nie je dotknuté právo objednávateľa počas plnenia zmluvy vyžiadať od poskytovateľa zoznam v zmysle vyššie uvedeného a hodnoverným spôsobom preukázať splnenie podmienok podľa tohto písmena.
7. do 10 dní odo dňa účinnosti zmluvy predložiť čestné vyhlásenie o bezúhonnosti všetkých zamestnancov, ktorí sa budú podieľať na plnení tejto zmluvy, pričom poskytovateľ súčasne uvedie osobu patriacu do skupiny znevýhodnených, zraniteľných, zdravotne postihnutých, či inak vylúčených osôb, v zmysle bodu 2 prílohy č. 1, o týchto skutočnostiach na vyzvanie objednávateľa, poskytovateľ bez zbytočného odkladu predloží hodnoverný dôkaz,
8. pri plnení predmetu tejto zmluvy postupovať s odbornou starostlivosťou, zaväzuje sa dodržiavať a zaistiť dodržiavanie všeobecne záväzné právne predpisy, predpisy BOZP a PO, hygienické, technické normy a podmienky tejto zmluvy, pričom zodpovedá za všetky škody spôsobené nedodržaním týchto predpisov. Poskytovateľ sa zaväzuje dodržiavať všetky zásady bezpečnosti a požiarnej ochrany pri práci podľa špecifík jednotlivých pracovísk objednávateľa,
9. pred začatím poskytnutých služieb vyplývajúcich z tejto zmluvy zúčastniť sa poučenia o miestnych pomeroch z hľadiska BOZP a PO, ktoré vykoná určený zástupca objednávateľa. Poskytovateľ je povinný zabezpečiť, aby sa všetky osoby, ktoré sa podieľajú na plnení tejto zmluvy zúčastnili tohto poučenia; uvedenú povinnosť je poskytovateľ povinný vykonať aj pri každej zmene týchto osôb a zabezpečiť ich dodržiavanie,
10. do 10 dní odo dňa účinnosti zmluvy v súlade s bodom 1.7 prílohy č. 1 preukázať odbornú prípravu (školenie) zamestnancov, ktorými bude zabezpečovať plnenie predmetu zmluvy a to internými alebo externými školiteľmi, ktorá zahŕňa environmentálne aspekty,
11. v prípade zmeny zamestnancov, poskytovateľ obratom oznámi túto zmenu a doručí čestné vyhlásenie že títo zamestnanci spĺňajú podmienky a požiadavky uvedené v tomto článku zmluvy; objednávateľovi zostáva zachované právo kedykoľvek požiadať poskytovateľa o predložení hodnoverného dôkazu o týchto skutočnostiach,
12. v prípade výpadku zamestnancov, (práceneschopnosť, čerpanie dovolenky, ukončenie pracovného pomeru a iné výpadky) boli bez obmedzenia k dispozícii náhradní zamestnanci, ktorí zabezpečia riadne plnenie zmluvy a to bez časového omeškania a v požadovanej kvalite,
13. na základe požiadavky objednávateľa poskytne súčinnosť v podobe operatívneho sprístupnenia všetkých priestorov, od ktorých má pridelené kľúče a povolenie na vstup, za účelom vykonania činností objednávateľa (pravidelná deratizácia a dezinsekcia, prípadne dezinfekcia priestorov). Následne poskytovateľ vykoná potrebné čistiace a upratovacie služby  súvisiace a vyplývajúce z  činností objednávateľa podľa predchádzajúcej vety. Požiadavku na sprístupnenie priestorov a vykonanie čistiacich a upratovacích služieb objednávateľ oznámi poskytovateľovi minimálne 2 pracovné dni vopred; predpokladaná frekvencia žiadosti o súčinnosť zo strany objednávateľa podľa tohto ods. tohto článku zmluvy je 2 až 3 krát v priebehu kalendárneho roka,
14. poskytovateľ je povinný triediť odpad v súlade s odpadovou politikou objednávateľa a za týmto účelom využívať vyhradené nádoby na triedený odpad; poskytovateľ je súčasne povinný zabezpečiť plnenie zmluvy v súlade s bodom 1.8 prílohy č. 1,
15. plniť všetky povinnosti a vykonať všetky potrebné opatrenia na odstránenie nedostatkov zaznamenaných v knihe kontrol podľa tejto zmluvy,
16. dodržiavať Základný rámec pravidiel prístupu tretích strán(ďalej tiež „pravidlá“), s ktorými ho objednávateľ riadne oboznámil a zabezpečiť dodržiavanie týchto pravidiel všetkými zamestnancami; poskytovateľ je si vedomí dôsledkov nedodržania týchto pravidiel alebo, ktorejkoľvek ich časti
17. Vykonávanie mimoriadnych čistiacich a upratovacích služieb zabezpečí poskytovateľ na základe požiadavky objednávateľa. Takúto požiadavku oznámi objednávateľ poskytovateľovi s dostatočným predstihom potrebným na jej zabezpečenie telefonicky a následne e-mailom a poskytovateľ je povinný ju v požadovanej lehote riadne vybaviť. Objednávateľ následne, bez zbytočného odkladu vystaví a zašle poskytovateľovi objednávku.
18. Povinnosti objednávateľa:
19. sprístupniť priestory v dohodnutých termínoch a časoch a vytvoriť poskytovateľovi podmienky na realizáciu dohodnutých služieb. Ak by objednávateľ tento prístup nezabezpečil, nie je poskytovateľ povinný vykonať požadované služby v nesprístupnených priestoroch,
20. zabezpečí dodávku potrebného množstva elektrickej energie, studenej a teplej vody. Náklady na vodu a elektrickú energiu, ktoré vznikajú pri výkone upratovania hradí objednávateľ,
21. zaväzuje sa zabezpečiť dostatočné množstvo kontajnerov na odpad vynášaný z budov a jeho následnú likvidáciu. Objednávateľ sa tiež zaväzuje tieto nádoby pravidelne vyprázdňovať a uvoľňovať pre ďalší odpad vynášaný zamestnancami poskytovateľa,
22. vytvoriť poskytovateľovi podmienky na bezpečné a účelné poskytovanie upratovania pri používaní strojov a ich efektívnom zaradení do pravidelnej prevádzky;
23. poskytnúť poskytovateľovi potrebnú súčinnosť, ktorú možno objektívne požadovať na to, aby došlo k plneniu predmetu tejto zmluvy (napr. odovzdať kľúče a poučiť ho s „kľúčovým poriadkom“),
24. objednávateľ plne akceptuje riadiaco-organizačnú právomoc poskytovateľa vo vzťahu k jeho pracovníkom,
25. zabezpečiť povolenie na vstup zamestnancov poskytovateľa podieľajúcich sa na plnení predmetu tejto zmluvy do priestorov objednávateľa v dohodnutom čase. Zamestnanci poskytovateľa majú právo vstúpiť do budov objednávateľa iba na základe vopred udeleného súhlasu objednávateľa a vypracovaného zoznamu zamestnancov, ktorý poskytovateľ predloží objednávateľovi do 5 pracovných dní od nadobudnutia účinnosti tejto zmluvy.
26. Zmluvné strany najneskôr do 3 pracovných dní po nadobudnutí účinnosti tejto zmluvy si navzájom oznámia mená a priezviská, telefonické kontakty, e-mailové adresy kontaktných zamestnancov (osôb oprávnených konať v danej veci), pre plnenia vyplývajúce z tejto zmluvy.
27. Objednávateľ a poskytovateľ zabezpečia vedenie knihy závad a škôd, do ktorej budú zamestnanci poskytovateľa zapisovať poškodenia, nefunkčnosť, resp. vady v budovách zistené pri výkone čistiacich a upratovacích služieb, brániace alebo sťažujúce riadne plnenie zmluvy. Kniha bude k dispozícii počas pracovnej doby u kontaktnej osoby objednávateľa. Objednávateľ sa zaväzuje odstrániť tieto závady
v primeranej lehote v závislosti od rozsahu závady.
28. Objednávateľ a poskytovateľ budú viesť knihu kontrol trvale prístupnú u kontaktnej osoby objednávateľa v súlade s článkom IV zmluvy, ktorej súčasťou bude tiež elektronická komunikácia vo veci kontroly plnenia zmluvy a prípadných reklamácií.

### Článok IV

### Preberanie a kontrola dodaných služieb

1. Poskytovateľ sa zaväzuje poveriť na kontrolu plnenia predmetu zmluvy jedného zodpovedného pracovníka, ktorý bude pracovať priamo v budovách a bude poverený vedením a kontrolou plnenia, či sú poskytovateľom poskytované služby realizované v súlade so zmluvne dohodnutými podmienkami (ďalej aj „objektový vedúci“). Tento zamestnanec bude kontaktnou osobou medzi poskytovateľom a objednávateľom a súčasne bude rozdeľovať práce, vykonávať každodennú kontrolu, operatívne riešiť vzniknuté problémy súvisiace a realizáciou predmetu zmluvy, zastupovať chýbajúcich zamestnancov a zabezpečovať dohodnuté čistiace a upratovacie služby. Poskytovateľ sa zaväzuje zabezpečiť, že objektový vedúci bude každý deň preverovať kvalitu upratovania v budovách, dodržiavanie harmonogramu prác podľa zmluvy, údržbu pracovných prostriedkov a spokojnosť objednávateľa s vykonávanými prácami; mimo pracovných dní bude tieto činnosti vykonávať ním poverený zástupca. V prípade neprítomnosti objektového vedúceho sa poskytovateľ zaväzuje zabezpečiť zastupovanie tohto zamestnanca rovnako kvalifikovanou osobou. Poskytovateľ sa zaväzuje oznámiť zodpovedným pracovníkom objednávateľa do 3 pracovných dní od nadobudnutia účinnosti zmluvy meno a priezvisko, mailový a telefonický kontakt na objektového vedúceho a mená a priezviská zodpovedných zamestnancov poskytovateľa, ktorých tento poveril plnením podmienok zmluvy a ktorí sa stávajú aj jeho zástupcami pre operatívny styk s objednávateľom.
2. Objednávateľ je oprávnený kedykoľvek, prostredníctvom svojich poverených pracovníkov kontrolovať kvalitu a dodržiavanie harmonogramu prác. Ak objednávateľ zistí nedostatky, pričom kontrolu, ktorou sa zistia nedostatky nevykonáva bezprostredne po realizácii upratovacích služieb spolu so zamestnancom poskytovateľa, oznámi zistený nedostatok objektovému vedúcemu. V prípade požiadavky objektového vedúceho bude vykonaná dodatočná obhliadka za jeho prítomnosti. Objednávateľ následne poskytne poskytovateľovi primeraný čas na odstránenie vád a nedostatkov. Ak poskytovateľ nedostatok, resp. vadu neodstráni v poskytnutej primeranej lehote, bude takéto opomenutie považované za porušenie zmluvy a objednávateľ môže uplatniť svoje práva v súlade s § 564 Obchodného zákonníka a v súlade s touto zmluvou. Objednávateľ sa zaväzuje oznámiť do 3 pracovných dní od nadobudnutia účinnosti tejto zmluvy, meno a priezvisko kontaktnej osoby zodpovednej za kontrolu služieb poskytovateľa.
3. Zmluvné strany sa dohodli na nasledovnom spôsobe preberania a kontroly služieb poskytovateľa:
	1. denné a týždenné čistiace a upratovacie služby:

 objednávateľ vykoná prostredníctvom povereného zamestnanca kedykoľvek v priebehu kalendárneho mesiaca počas ním vybraných dní; o vykonaní kontrol spíše záznam do knihy kontrol; konečné mesačné vyhodnotenie kontrol vykoná do 5 pracovných dní po uplynutí dotknutého mesiaca,

* 1. mesačné čistiace a upratovacie služby:

objednávateľ vykoná prostredníctvom povereného zamestnanca konečné mesačné vyhodnotenie mesačných činností do 5 pracovných dní po uplynutí dotknutého mesiaca,

* 1. polročné čistiace a upratovacie služby:

objednávateľ vykoná prostredníctvom povereného zamestnanca polročné vyhodnotenie poskytnutých polročných  služieb do 5 pracovných dní po uplynutí dotknutého polroka,

* 1. mimoriadne čistiace a upratovacie služby:

objednávateľ vykoná, prostredníctvom povereného zamestnanca, konečné vyhodnotenie týchto služieb do 5 pracovných dní po ich vykonaní a uplynutí dotknutého mesiaca.

1. Priebeh vykonávania kontrol zo strany objednávateľa bude zaznamenaný v knihe kontrol, ktorá bude k dispozícii u povereného zamestnanca objednávateľa, a do ktorej bude príslušná kontaktná osoba za objednávateľa zaznamenávať najmä zistené a s objektovým vedúcim prerokované nedostatky pri plnení predmetu tejto zmluvy spolu s ich priebehom, požadovanou nápravou a výsledným vyhodnotením. Súčasťou knihy kontrol je aj elektronická komunikácia týkajúca sa kontroly plnenia zmluvy a reklamácie uplatnené elektronickou poštou na adresu kontaktnej osoby poskytovateľa.

### Článok V

### Cena za plnenie predmetu zmluvy

1. Cena predmetu zmluvy je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. V cene predmetu zmluvy musia byť zahrnuté všetky náklady a výdavky spojené s riadnou realizáciou predmetu zmluvy.
3. Poskytovateľ po uplynutí kalendárneho mesiaca vystaví faktúru za riadne poskytnuté služby za denné týždenné, mesačné, polročné čistiace a upratovacie služby. Prílohou faktúry je zoznam poskytnutých služieb riadne vykonaných na dennej, týždennej, mesačnej a polročnej báze s uvedením súpisu vykonaných prác podľa prílohy č. 1; faktúra bude vystavená v mesiaci nasledujúcom po mesiaci riadnej realizácie príslušnej služby.
4. Mimoriadne upratovacie a čistiace služby v zmysle opisu predmetu zákazky - prílohy č. 1 zmluvy, si objednávateľ u poskytovateľa objedná na základe objednávky. Poskytovateľ vystaví objednávateľovi faktúru v mesiaci nasledujúcom po uplynutí mesiaca, v ktorom boli tieto služby riadne vykonané. Prílohou faktúry budú skutočne a riadne vykonané čistiace a upratovacie služby podľa ods. 2 článku VI. tejto zmluvy.
5. Maximálna cena zmluvy za plnenie predmetu tejto zmluvy, ktorú predložil do súťaže poskytovateľ ako úspešný uchádzač a ktorá súčasne tvorí jej finančný limit počas doby jej plnenia je ................... EUR bez DPH, čo pri 20% sadzbe DPH tvorí sumu .................... EUR s DPH.
6. Objednávateľ neposkytuje preddavok na plnenie predmetu tejto zmluvy.
7. Cenu za plnenie predmetu tejto zmluvy je možné upraviť po vzájomnej dohode zmluvných strán v odôvodnených prípadoch v zmysle zákona o verejnom obstarávaní a v dôsledku zmeny všeobecne záväzných predpisov, ktoré môžu ovplyvniť cenu plnenia predmetu zmluvy, a to formou písomného dodatku k zmluve.

### Článok VI

### Platobné podmienky

1. Úhrada ceny za riadne poskytovanie predmetu tejto zmluvy a v zmysle jej podmienok, bude realizovaná formou bezhotovostného platobného styku, bez poskytnutia preddavku. Dohodnutú cenu za predmet zmluvy vrátane DPH objednávateľ uhradí poskytovateľovi na základe predloženej faktúry. Platobná povinnosť objednávateľa sa považuje za splnenú v deň, keď bude príslušná platba pripísaná na účet poskytovateľa uvedený v záhlaví tejto zmluvy; k zmene účtu môže dôjsť iba na základe dodatku k zmluve.
2. Právo fakturovať vzniká poskytovateľovi dňom písomného potvrdenia rozpisu poskytnutých služieb zástupcami oboch zmluvných strán. Poskytovateľ predkladá objednávateľovi na schválenie rozpis poskytnutých služieb v súlade s prílohou č.1 opis predmetom zákazky, ktorým objednávateľ potvrdí riadne vykonávanie služieb, v mesačných intervaloch do 5 pracovných dní nasledujúceho mesiaca po vykonaní služieb; objednávateľ posúdi rozpis poskytnutých služieb so skutočne poskytnutými službami a tento rozpis odovzdá poskytovateľovi spolu s vyhodnotením ich realizácie podľa článku IV. tejto zmluvy.
3. Cenu za plnenie predmetu zmluvy v zmysle článku IV objednávateľ uhradí poskytovateľovi na základe predloženej faktúry. Splatnosť faktúry je 30 dní v súlade s § 340b Obchodného zákonníka, odo dňa doručenia faktúry a faktúry sú doručované nasledovne:

a) elektronicky e-mailom vo formáte PDF na adresu elektronickej pošty mailto:podatelna@mfsr.sk. Jeden e-mail môže obsahovať maximálne 1 PDF faktúru, maximálna veľkosť e-mailu je 10 MB. Faktúra vo formáte PDF musí byť pripojená ako príloha k e-mailu. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, ale musia byť súčasťou faktúry (t .j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Žiadne ďalšie prílohy (JPG, GIF atď.) nesmú byť súčasťou e-mailu, z dôvodu dodržiavania pravidiel kybernetickej bezpečnosti budú zamietnuté,

alebo

1. hodnoverne elektronicky prostredníctvom elektronickej schránky ministerstva zriadenej na portáli Slovensko.sk. Adresa elektronickej schránky - UPVS ID: ico://sk/00151742. Jedna správa môže obsahovať maximálne jednu faktúru. Prílohy k faktúre (dodací list, súpis prác, akceptačný protokol atď.) sa nesmú odosielať ako samostatný súbor, musia byť súčasťou faktúry (t. j. prílohou musí byť len jediný PDF súbor, ktorý bude obsahovať všetky strany faktúry, vrátane všetkých jej príloh). Správa môže byť len vo formáte PDF, TXT, PNG, XML. Maximálna veľkosť všetkých objektov vložených do správy nemôže presiahnuť 33 MB.
2. Neoddeliteľnou súčasťou faktúry budú rozpisy poskytnutých služieb resp. naviac prác a služieb potvrdené poverenými zástupcami oboch zmluvných strán.
3. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v platnom znení. Okrem toho musí obsahovať aj číslo zmluvy objednávateľa.
4. V prípade, že faktúra nebude obsahovať náležitosti podľa ods. 4 a 5 tohto článku, objednávateľ ju vráti v lehote splatnosti na doplnenie a/alebo prepracovanie poskytovateľovi. Poskytovateľ túto faktúru podľa charakteru nedostatkov buď opraví, alebo vystaví novú faktúru. U tejto opravenej (novej) faktúry vyznačí novú 30 dňovú lehotu splatnosti a doručí do podateľne objednávateľa.
5. V prípade, že si objednávateľ bude u poskytovateľa uplatňovať zmluvnú pokutu v zmysle tejto zmluvy, vystaví faktúru a doručí ju podľa náležitosti ods. 3 tohto článku. Zmluvnú pokutu za porušenie zmluvy poskytovateľ uhradí objednávateľovi na základe predloženej faktúry, s lehotou splatnosti 30 dní odo dňa doručenia faktúry do sídla poskytovateľa. Prílohu faktúry bude tvoriť kópia z knihy kontrol podľa článku III a IV. tejto zmluvy, v ktorej bude zaznamenané porušenie zmluvy, prípadne iná písomná komunikácia preukazujúca porušenie zmluvy.
6. Poskytovateľ berie na vedomie, že ak si nesplnil svoju oznamovaciu povinnosť podľa § 6 zákona č. 222/2004 Z. z. o dani z pridanej hodnoty a neoznámil Finančnému riaditeľstvu SR svoj bankový účet uvedený v identifikačných údajoch Poskytovateľa, Objednávateľ nie je povinný Poskytovateľovi uhradiť faktúru, a to až do dňa splnenia oznamovacej povinnosti. Do doby splnenia oznamovacej povinnosti nie je Objednávateľ v omeškaní s úhradou faktúry. Poskytovateľ je povinný oznámiť Objednávateľovi akúkoľvek zmenu, doplnenie alebo zrušenie týkajúce sa bankového účtu, uvedeného v identifikačných údajoch Poskytovateľa. Objednávateľ uhradí cenu za poskytnuté čiastkové plnenie počas predchádzajúceho kalendárneho mesiaca na základe riadne vystavenej a elektronicky doručenej faktúry.

### Článok VII

### Zmluvné Sankcie, úroky z omeškania

1. V prípade omeškania objednávateľa so splnením peňažného záväzku alebo jeho časti podľa tejto zmluvy, má poskytovateľ právo v súlade s § 369a Obchodného zákonníka v znení zákona č. 9/2013 Z. z. uplatniť si z nezaplatenej sumy úroky z omeškania v sadzbe podľa Nariadenia vlády SR č. 21/2013 Z. z.
2. V prípade porušenia povinností poskytovateľa spôsobujúcich omeškanie z poskytnutím služieb objednávateľovi, za denné, týždenné, mesačné, polročné a mimoriadne služby, vzniká objednávateľovi nárok na zmluvnú pokuty vo výške 0,4% z ceny za príslušnú službu za každý aj začatý deň omeškania s plnením, až do ich riadneho poskytnutia, a to podľa prílohy č. 5 tejto zmluvy „Ocenený rozpis ceny predmetu zákazky. Objednávateľ má právo uplatniť zmluvnú pokutu podľa tohto ods. opakovane za každé omeškanie s plnením poskytovateľa.
3. Pokiaľ v tejto zmluve nie je uvedené inak poskytovateľ sa zaväzuje zaplatiť objednávateľovi v prípade ak služby, ktoré sú predmetom tejto zmluvy a ktoré sú špecifikované v jednotlivých položkách v rámci rozsahu poskytovaných služieb uvedených v prílohe č. 1 ako denné, týždenné, mesačné, polročné a mimoriadne upratovacie služby, nie sú riadne vykonané v požadovanej kvalite a rozsahu, za podmienok ustanovených v zmluve, zmluvnú pokutu vo výške 100,00 eur za každé jednotlivé porušenie. Objednávateľ má právo uplatniť zmluvnú pokutu opakovane za každé takéto porušenie v samostatnej faktúre, ktorú vystaví objednávateľ a doručí poskytovateľovi v súlade s ods. 7 článku VI  tejto zmluvy. Objednávateľ je povinný zaznamenať vady vykonania objednaných služieb v súlade s ods. 4. článkom IV zmluvy.
4. V prípade porušenia povinností zmluvných strán uvedených v článku III. bode 2, 3 a 4 tejto zmluvy má oprávnená strana právo na uplatnenie zmluvnej pokuty voči povinnej zmluvnej strane vo výške 150 eur opakovane za každé porušenie povinností.
5. V prípade ak poskytovateľ poruší ktorúkoľvek povinnosť uvedenú v ods. 1, 2, 3 článku XII Mlčanlivosť má objednávateľ právo na uplatnenie zmluvnej pokuty vo výške 200 eur, aj opakovane, za každé jednotlivé porušenie.
6. V prípade, že zamestnanci poskytovateľa a/alebo osoby podieľajúce sa na plnení tejto zmluvy za poskytovateľa pri vykonávaní služieb preukázateľne poškodia horizontálne žalúzie na presklených plochách objednávateľa, je poskytovateľ povinný za každé jedno poškodenie (roztrhnutie vodiaceho lanka a/alebo ovládacieho lanka, čiastočné poškodenie lamiel, iné poškodenie drobného rozsahu, ktorého hodnota nepresiahne 20,00 s DPH Eur) zaplatiť zmluvnú pokutu vo výške 5,00 EUR.
7. Zaplatením zmluvných pokút nie je dotknuté právo na náhradu škody a/alebo ujmy, ktorá tým druhej strane vznikne.

### Článok VIII

### Zodpovednosť za Škodu

1. Objednávateľ a poskytovateľ si vzájomne zodpovedajú za škodu, ktorú si navzájom spôsobia porušením svojich povinností. Zodpovednosť za škodu spôsobenú v súvislosti s touto zmluvou sa riadi príslušnými ustanoveniami Obchodného zákonníka. Poskytovateľ zodpovedá za škody spôsobené pri výkone služieb tretími osobami a/ alebo subdodávateľmi, prostredníctvom ktorých zabezpečuje plnenie zmluvy v rozsahu akoby plnil sám.
2. Zmluvné strany sú povinné predchádzať vzniku škody a urobiť všetky vhodné a primerané opatrenia k odvráteniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší. Zmluvná strana, ktorá poruší svoju povinnosť uvedenú v zmluve, je povinná nahradiť škodu tým spôsobenú druhej zmluvnej strane, okrem prípadu, ak preukáže, že porušenie povinností bolo spôsobené okolnosťami vylučujúcimi zodpovednosť podľa zákona č. 513/1991 Zb.
3. Poskytovateľ sa zaväzuje pri podpise zmluvy predložiť objednávateľovi fotokópiu poistnej zmluvy alebo potvrdenie poisťovne o platnosti a trvaní poistenia zodpovednosti za škody voči tretím subjektom na živote, zdraví a majetku spôsobenú pri plnení predmetu zmluvy na obdobie realizácie celého predmetu zmluvy s poistným krytím minimálne vo výške50 000,00EUR (ďalej len „poistná zmluva“). Ak doklad o uzatvorení a trvaní poistenia poskytovateľ nepredloží, objednávateľ nie je povinný uzatvoriť s poskytovateľom zmluvu. Poskytovateľ je povinný mať uzatvorenú poistnú zmluvu počas celej doby trvania zmluvy a záväzkov z nej vyplývajúcich; o tejto skutočnosti je poskytovateľ povinný podať na vyžiadanie objednávateľa hodnoverný dôkaz, prípadné nepredloženie takéhoto dôkazu bude považované za podstatné porušenie zmluvných povinností poskytovateľa.
4. Poskytovateľ sa zaväzuje že v prípade vzniku škody, vykoná bezodkladne všetky úkony potrebné k vyplateniu poistného plnenia poškodenému subjektu; v prípade, ak pôjde o škodu na majetku objednávateľa bez zbytočného odkladu v prospech účtu objednávateľa, v prípade ak bude spôsobená škoda na inom majetku  živote alebo zdraví, plnenie bude vyplatené poškodenému. Poskytovateľ  sa zaväzuje  oznámiť objednávateľovi výšku vyplatenej náhrady/náhrad, ktoré boli z poistenia zodpovednosti poisťovňou vyplatené ako poistné plnenie/plnenia.
5. Zaplatením zmluvnej pokuty nie je dotknutá povinnosť poskytovateľa alebo objednávateľa na zaplatenie vzniknutej škody presahujúcej uhradenú výšku zmluvnej pokuty. Poskytovateľ je povinný nahradiť škodu vzniknutú objednávateľovi, buď formou poistného plnenia, alebo zo svojich vlastných zdrojov. Náhradou škody z poistenia zodpovednosti, nie je dotknutá povinnosť poskytovateľa nahradiť objednávateľovi škodu, za ktorú zodpovedá a ktorá nebola nahradená z poistenia zodpovednosti. Objednávateľ sa zaväzuje informovať poskytovateľa o vzniknutých škodách, ktorých spôsobenie sa pripisuje zamestnancom poskytovateľa, bez zbytočného odkladu po tom čo zistí, že vznikla škoda a kto za ňu zodpovedá, najneskôr však do dvoch mesiacov od vzniku škody.
6. Nároky na náhradu škody budú zmluvnými stranami uplatňované v súlade s príslušnými ustanoveniami Obchodného zákonníka.
7. Úplná alebo čiastočná zodpovednosť zmluvných strán je vylúčená v prípadoch zásahu vyššej moci podľa § 374 zákona č. 513/1991 Zb.
8. Žiadna zo zmluvných strán nebude zodpovedná za nedodržanie záväzkov, pokiaľ toto nedodržanie vznikne v dôsledku vonkajších udalostí, ktoré nemohli byť ovplyvnené zmluvnými stranami alebo nimi predvídané. Pre účely tejto Zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy, núdzový stav vyhlásený vládou SR, embargá a pod. Lehoty uvedené v tejto Zmluve alebo zákone sa na čas trvania skutočnosti označenej ako vyššia moc dočasne pozastavujú, s presným označením ich začiatku a charakteru. Po skončení trvania skutočnosti označenej ako vyššia moc plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vyššej moci. Za vyššiu moc sa nepovažujú najmä prekážky, ktoré vznikli v dôsledku hospodárskych pomerov povinnej zmluvnej strany. Zmluvná strana, dovolávajúca sa vyššej moci je povinná tak učiniť bez zbytočného odkladu, najneskôr do 10 pracovných dní od kedy sa o existencii vyššej moci dozvedela.

### Článok IX

### Povinnosti v súvislosti s registrom partnerov verejného sektora, subdodávatelia

1. Poskytovateľ vyhlasuje, že je ku dňu podpísania tejto zmluvy zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora (ďalej len „zákon o RPVS“) a tiež každý jemu známy subdodávateľ v ktoromkoľvek rade, ktorý je partnerom verejného sektora je zapísaný v registri partnerov verejného sektora. Ďalej Poskytovateľ vyhlasuje, že ku dňu podpísania tejto zmluvy má ako partner verejného sektora alebo má osoba, ktorá plní povinnosti oprávnenej osoby pre poskytovateľa v zmysle zákona o RPVS (ďalej len „oprávnená osoba“), splnené všetky povinnosti, ktoré pre poskytovateľa ako partnera verejného sektora alebo pre oprávnenú osobu vyplývajú zo zákona o RPVS a konečným užívateľom výhod nie je oprávnená osoba (verejný funkcionár) vymedzená v § 11 ods. 1 písm. c) zákona o verejnom obstarávaní. Zmluvné strany sa dohodli, že ak sa vyhlásenia podľa tohto bodu ukážu ako nepravdivé, Objednávateľ nie je v omeškaní s plnením podľa tejto Zmluvy až do splnenia povinnosti Poskytovateľa, resp. oprávnenej osoby.
2. Ak sa po uzavretí Zmluvy stala konečným užívateľom výhod Poskytovateľa, jeho subdodávateľa alebo jeho subdodávateľa podľa zákona o RPVS osoba podľa § 11 ods. 1 písm. c) zákona o verejnom obstarávaní (verejný funkcionár), Objednávateľ môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od Zmluvy.
3. Ak sa po uzavretí Zmluvy stala konečným užívateľom výhod Poskytovateľa, jeho subdodávateľa alebo jeho subdodávateľa podľa zákona o RPVS osoba podľa § 11 ods. 1 písm. c) zákona o verejnom obstarávaní (verejný funkcionár), Objednávateľ môže po uplynutí 30 dní odo dňa, keď táto skutočnosť nastala, ak táto skutočnosť stále trvá, odstúpiť od Zmluvy.
4. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o registri partnerov verejného sektora. Kým Poskytovateľ nevykoná overenie identifikácie konečného užívateľa výhod, Objednávateľ nie je povinný plniť zo Zmluvy a nedostane sa pri tom do omeškania. Objednávateľ má právo odstúpiť od tejto Zmluvy z dôvodov, uvedených v § 15 ods. 1 zákona o RPVS. Objednávateľ nie v omeškaní a nie je povinný plniť čo mu ukladá zmluva, ak nastanú dôvody podľa § 15 ods. 2 zákona o RPVS.
5. Objednávateľ má právo uplatniť si u Poskytovateľa zmluvnú pokutu vo výške 1000,- EUR (slovom: desaťtisíc eur) za každý deň existencie dôvodu vzniku práva na odstúpenie od Zmluvy v zmysle § 13 ods. 1 zákona o RPVS.
6. Poskytovateľ je povinný Objednávateľovi oznámiť zmenu v osobe, resp. osobách, ktoré sú v registri partnerov verejného sektora zapísané ako koneční užívatelia výhod alebo výmaz poskytovateľa z registra partnerov verejného sektora najneskôr do 5 dní odo dňa vykonania zmeny alebo výmazu v registri partnerov verejného sektora.
7. Prípadné vyčiarknutie subdodávateľa z registra partnerov verejného sektora počas trvania tejto Zmluvy je Poskytovateľ povinný bezodkladne oznámiť Objednávateľovi. Poskytovateľ má oznamovaciu povinnosť voči Objednávateľovi bezodkladne od momentu, kedy sa túto skutočnosť preukázateľne dozvedel.
8. Po dobu omeškania Poskytovateľa ako partnera verejného sektora alebo oprávnenej osoby s plnením niektorej povinnosti podľa zákona o RPVS, Objednávateľ nie je v omeškaní s plnením podľa tejto Zmluvy až do splnenia povinnosti Poskytovateľa, resp. oprávnenej osoby.
9. V prípade, že má Poskytovateľ v čase uzavretia tejto Zmluvy uzavretú subdodávateľskú zmluvu/zmluvy so subdodávateľom/subdodávateľmi, ktorí sa budú podieľať na poskytovaní predmetu Zmluvy, je povinný pri podpise Zmluvy písomne uviesť v Prílohe č. 4 (zoznam subdodávateľov) údaje o subdodávateľovi/subdodávateľoch v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo zmluvy v % vyjadrení a predmet subdodávok, (v) údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Využitím subdodávateľa nie je dotknutá zodpovednosť Poskytovateľa za plnenie zmluvy v súlade s § 41 ods. 8 zákona o verejnom obstarávaní a Poskytovateľ je povinný poskytovať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
10. Poskytovateľ je oprávnený zmeniť a/alebo doplniť subdodávateľa počas trvania Zmluvy. Objednávateľ je oprávnený požiadať Poskytovateľa o nahradenie subdodávateľa, ak má zmenený/nový subdodávateľ alebo zmenená/nová iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike podľa § 41 ods. 2 zákona o verejnom obstarávaní. Poskytovateľovi sa zakazuje použiť na plnenie zmluvy subdodávateľa, ktorého konečným užívateľom výhod je verejný funkcionár vymedzený v § 11 ods. 1 písm. c) zákona o verejnom obstarávaní Poskytovateľ je povinný v dostatočnom časovom predstihu, najneskôr však 5 pracovných dní pred dňom, v ktorom subdodávateľ začne plniť predmet Zmluvy, písomne oznámiť Objednávateľovi akúkoľvek zmenu/doplnenie subdodávateľa a údaje o novom subdodávateľovi v rozsahu podľa predchádzajúceho odseku 7 tohto článku. Ak Poskytovateľ porušil alebo riadne a úplne nevykonal povinnosť uvedenú v druhej vete tohto bodu, zaplatí Objednávateľovi zmluvnú pokutu vo výške 1 000,- EUR (slovom: jedentisíc eur) za každé jednotlivé porušenie. Zaplatením zmluvnej pokuty nie je dotknutý nárok Objednávateľa na náhradu škody. Porušenie povinnosti Poskytovateľa podľa druhej a/alebo tretej vety tohto bodu sa považuje za podstatné porušenie Zmluvy a oprávňuje Objednávateľa na odstúpenie od Zmluvy.
11. Objednávateľ poskytne poskytovateľovi také informácie, ktoré môže poskytovateľ odôvodnene požadovať v záujme efektívneho plnenia predmetu zmluvy. Poskytovateľ sa zaväzuje nepoužívať, nesprístupniť ani nezverejniť tieto informácie, a taktiež sa zaväzuje zabezpečiť, aby zamestnanci, subdodávatelia a zmluvní partneri nepoužívali, nesprístupnili ani nezverejnili akékoľvek informácie tretej strane bez predchádzajúceho písomného súhlasu objednávateľa.

### Článok X

### Náhrada škody

1. Pokiaľ v tejto zmluve nie je uvedené inak, ak jedna zo zmluvných strán poruší povinnosť vyplývajúcu zo zmluvy, je povinná nahradiť škodu tým spôsobenú druhej zmluvnej strane v súlade s ustanovením § 373 a nasl. Obchodného zákonníka.
2. V súlade s ustanovením § 369b zákona č. 513/1991 Zb., má poskytovateľ nárok na náhradu škody spôsobenej omeškaním so splnením peňažného záväzku objednávateľa, len ak táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky alebo ich súčtom.

### Článok XI

### Doba platnosti a ukončenie zmluvy

1. Táto zmluva sa uzatvára na dobu určitú na 24 mesiacov odo dňa nadobudnutia účinnosti zmluvy alebo do vyčerpania finančného limitu uvedeného v článku V ods. 4 tejto zmluvy podľa toho, ktorá skutočnosť nastane skôr.
2. Túto zmluvu je možné ukončiť:
3. písomnou dohodou zmluvných strán,
4. písomnou výpoveďou ktorejkoľvek zo zmluvných strán aj bez uvedenia dôvodu výpovede. Výpovedná lehota je trojmesačná a začína plynúť 1. dňom mesiaca nasledujúceho po doručení písomnej výpovede druhej zmluvnej strane. Uplynutím výpovednej lehoty zmluva zaniká,
5. písomným odstúpením od zmluvy ktoroukoľvek so zmluvných strán, v prípade podstatného porušenia zmluvných povinností druhou zmluvnou stranou, stanovenou zákonom alebo touto zmluvou alebo opakovaného (viac ako dvakrát) nepodstatného porušenia ktorejkoľvek povinnosti uvedenej v tejto zmluve.
6. V zmysle ustanovenia § 345 Obchodného zákonníka sa na účely tejto zmluvy považuje za podstatné porušenie zmluvných podmienok, okrem prípadov uvedených v Obchodnom zákonníku a prípadov v tejto zmluve uvedených, najmä:
	1. zo strany objednávateľa – opakované (viac ako dvakrát) omeškanie s úhradou faktúry, o viac ako 30 dní po lehote splatnosti za riadne a včas zrealizované služby. V tomto prípade je poskytovateľ oprávnený, odstúpiť od zmluvy. Odstúpenie od zmluvy nadobúda účinnosť dňom jeho doručenia, resp. dňom, ktorý bude uvedený v oznámení o odstúpení, ktorý nesmie predchádzať dňu nasledujúcemu po jeho doručení.
	2. zo strany poskytovateľa
7. ak bude v omeškaní s termínom plnenia polročných a/alebo mesačných služieb podľa tejto zmluvy o viac ako 14 kalendárnych dní, denných služieb o viac ako dva pracovné dni, týždenných služieb o viac ako 3 pracovné dni,
8. ak sa opakovane vyskytnú poskytovateľom zavinené nedostatky (viac ako dvakrát) na poskytnutých službách a poskytovateľ ani po uplynutí lehoty na odstránenie nedostatkov tieto neodstráni,
9. ak v rozpore s ustanoveniami tejto zmluvy preruší alebo zastaví poskytovanie služieb alebo inak prejaví svoj úmysel nepokračovať v plnení tejto zmluvy,
10. ak bez predchádzajúceho písomného súhlasu objednávateľa prevedie všetky, alebo niektoré práva a záväzky vyplývajúce z tejto zmluvy na tretie osoby,
11. ak bude poskytovateľ v omeškaní s úhradou objednávateľom fakturovanej zmluvnej pokuty o viac ako 30 dní po lehote splatnosti.

V prípade, ak dôjde k naplneniu niektorého z ustanovení tohto článku ods. 3., objednávateľ alebo poskytovateľ sú oprávnení odstúpiť od zmluvy. Odstúpenie od zmluvy nadobúda účinnosť dňom jeho doručenia zmluvnej strane, resp. dňom ktorý bude uvedený v oznámení o odstúpení, ktorý však nesmie predchádzať dňu nasledujúcemu po jeho doručení. Ustanovenia článkov týkajúce sa zmluvných pokút, zákonných sankcií, zodpovednosti a náhrady škody tým nie sú dotknuté a zostávajú v platnosti.

### Článok XII

### Mlčanlivosť

1. Poskytovateľ sa zaväzuje zachovávať mlčanlivosť o všetkých skutočnostiach a informáciách, o ktorých sa dozvedel pri poskytovaní predmetu podľa tejto zmluvy, pokiaľ ho objednávateľ v konkrétnom prípade tejto povinnosti písomne nezbaví, a to aj po ukončení platnosti tejto zmluvy. Poskytovateľ sa zaväzuje zabezpečiť poučenie zamestnancov, plniacich jeho záväzky podľa tejto zmluvy, o povinnosti mlčanlivosti, ktorá trvá aj po ukončení platnosti tejto zmluvy. Za informáciu podliehajúcu ustanoveniam tohto odseku nebude považovaná taká informácia, ktorá je už verejne známa, resp. je verejne dostupná a informácia, ktorú je objednávateľ povinný v danom čase zverejniť alebo sprístupniť podľa Zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
2. Poskytovateľ sa zaväzuje, že všetky osoby prostredníctvom ktorých zabezpečí plnenie predmetu tejto zmluvy budú oboznámené s Pravidlami prístupu tretích strán (ďalej len „pravidlá“), tvoria prílohu č. 3 tejto zmluvy. Poskytovateľ sa s pravidlami riadne oboznámil, zodpovedá v plnom rozsahu za dodržiavanie pravidiel všetkými osobami, prostredníctvom ktorých zabezpečí plnenie predmetu tejto zmluvy.
3. Zamestnanci poskytovateľa sú viazaní mlčanlivosťou ohľadom všetkých skutočností, o ktorých sa dozvedeli v súvislosti s vykonávaním služieb v budovách. Zamestnanci poskytovateľa nesmú nahliadať do písomností ani do žiadnych iných databáz, informačných zdrojov a nosičov informácií v budovách. Zamestnanci poskytovateľa nesmú používať kancelársku techniku, telefóny a iné vybavenie kancelárií.
4. Poskytovateľ sa zaväzuje, že upovedomí objednávateľa o porušení povinnosti mlčanlivosti bez zbytočného odkladu potom, ako sa o takomto porušení dozvedel.
5. Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
6. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť zverejniť alebo sprístupniť dôvernú informáciu alebo jej časť druhej zmluvnej strany. O vzniku takejto povinnosti sa budú zmluvné strany vzájomne informovať bez zbytočného odkladu.
7. Ustanovenia odsekov 1. až 6. tohto článku zmluvy sú platné aj po dobe jej platnosti, a to až do doby, kedy sa informácie stanú verejne známymi.

### Článok XIII

### Doručovanie

1. Akékoľvek oznámenia druhej zmluvnej strane, pre ktoré táto zmluva vyžaduje písomnú formu, budú doručené na adresu druhej zmluvnej strany uvedenú v záhlaví zmluvy, alebo touto zmluvnou stranou po uzavretí zmluvy na tento účel písomne oznámenú.
2. Každá správa, súhlas, schválenie alebo rozhodnutie, ktoré sa požadujú na základe zmluvy, sa vyhotovia, ak nie je stanovené inak, v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.
3. Každá komunikácia týkajúca sa platnosti alebo účinnosti zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
4. Pokiaľ v tejto zmluve nie je uvedené inak, akákoľvek písomnosť doručovaná v súvislosti so zmluvou sa považuje za doručenú druhej zmluvnej strane v prípade doručovania prostredníctvom:

# 4.1 elektronickej pošty (e–mail) dňom, kedy zmluvná strana, ktorá prijala e-mail od odosielajúcej zmluvnej strany, potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) si zmluvné strany vzájomne oznámia najneskôr do 3 pracovných dní po nadobudnutí účinnosti tejto zmluvy adresy kontaktných zamestnancov za účelom doručovania elektronickou poštou; alebo

# 4.2 pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo deň, v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

1. Objednávateľ a poskytovateľ sa zaväzuje bezodkladne písomne oznámiť druhej zmluvnej strane akúkoľvek zmenu svojich údajov uvedenú v záhlaví tejto nájomnej zmluvy (najmä obchodného mena, názvu, sídla, právnej formy, zástupcov/štatutárnych orgánov alebo spôsobu ich konania, kontaktných zamestnancov), ako i kontaktných údajov zamestnancov, na ktoré sa táto zmluva odvoláva zmluvy, a to bez potreby uzatvorenia dodatku k tejto nájomnej zmluve.
2. Pokiaľ v tejto zmluve nie je dohodnuté inak, doručením písomností sa rozumie prijatie zásielky zmluvnou stranou, ktorej bola adresovaná.
3. Požiadavky operatívneho charakteru na vykonávanie predmetu tejto zmluvy budú telefonicky oznamované objektovému vedúcemu poskytovateľa a poverenej osoby za objednávateľa.
4. Fikcia doručenia sa neuplatní pri doručovaní oznámenia o odstúpení od zmluvy alebo vypovedania zmluvy.

### Článok XIV

### Protikorupčná doložka

1. Pri plnení tejto zmluvy sa poskytovateľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, definovanej v zákone č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov.
2. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary, alebo pohostenia zamestnancovi objednávateľa, za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri podnikateľskej činnosti.
3. Pokiaľ všeobecne záväzné právne predpisy neustanovujú inak, poskytovateľ sa zaväzuje bez zbytočného odkladu oznámiť primeranou formou zástupcovi objednávateľa akékoľvek podozrenie na porušenie akéhokoľvek ustanovenia tohto článku zmluvy a byť súčinný pri dôkladnom vyšetrení takéhoto podozrenia.
4. V prípade porušenia ktoréhokoľvek z vyššie uvedených ustanovení tohto článku zmluvy s poskytovateľom je objednávateľ oprávnený, aj bez predchádzajúceho upozornenia, odstúpiť od zmluvy s uvedením dôvodu odstúpenia, a to s účinnosťou odo dňa doručenia oznámenia o odstúpení od zmluvy bez toho, aby poskytovateľovi vznikol akýkoľvek nárok zo zodpovednosti za odstúpenie objednávateľa od zmluvy.
5. Poskytovateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní poskytovateľ v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí náklady vzniknuté v priamej príčinnej súvislosti s porušením tohto článku zmluvy.

### Článok XV

 **Medzinárodné sankcie**

* 1. Poskytovateľ podpisom tejto zmluvy výslovne vyhlasuje, že v spoločnosti poskytovateľ nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/576 z 8. apríla 2022. Poskytovateľ podpisom tejto zmluvy predovšetkým vyhlasuje, že:

a) nie je ruským štátnym príslušníkom, ani fyzickou alebo právnickou osobou, subjektom alebo orgánom so sídlom v Rusku;

b) nie je právnickou osobou, subjektom alebo orgánom, ktorého z viac ako 50% priamo alebo nepriamo vlastní subjekt uvedený pod písmenom a) vyššie;

c) nie je fyzickou alebo právnickou osobou, subjektom alebo orgánom, ktorý koná v mene alebo na príkaz subjektu uvedeného pod písmenami a), b) vyššie;

d) subdodávatelia, dodávatelia alebo subjekty, na ktorých sa poskytovateľ spolieha a na ktorých pripadá plnenie viac ako 10% hodnoty zákazky (zmluvy) nie sú subjektami uvedenými pod písmenami a), b), c) vyššie.

* 1. Poskytovateľ podpisom tejto zmluvy výslovne vyhlasuje, že nepatrí k osobám uvedeným v prílohe č. 1 nariadenia Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce úzmenú celistvosť, zvrchovanosť a nezávislosť Ukrajiny v znení doplnenom v zmysle vykonávacieho nariadenia Rady (EÚ) č. 2022/581 z 8.apríla 2022 (ďalej len „Osoby na sankčných zoznamoch“). Poskytovateľ podpisom tejto zmluvy zároveň vyhlasuje, že nie je osobou, subjektom alebo orgánom akýmkoľvek spôsobom spojeným, vlastneným alebo kontrolovaným Osobou na sankčnom zozname podľa citovaného vykonávacieho nariadenie Rady (EÚ).
	2. Poskytovateľ podpisom tejto zmluvy výslovne vyhlasuje, že plnením podľa tejto zmluvy nedôjde k rozporu so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä nedôjde k porušeniu akejkoľvek medzinárodnej sankcie upravenej v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov.
	3. Za účelom vylúčenia pochybností poskytovateľ berie na vedomie a vyhlasuje, že v prípade, ak sa budú na strane poskytovateľa ako zmluvnej strany podieľať viaceré subjekty, vyhlásenia podľa bodu 1 až 3 tohto článku zmluvy sa v plnom rozsahu vzťahujú na všetky subjekty na strane poskytovateľa.
	4. Poskytovateľ sa zaväzuje zabezpečiť pravdivosť vyhlásení uvedených v bode 1 až 3 tohto článku zmluvy po celú dobu platnosti a účinnosti zmluvy. V prípade, ak sa kedykoľvek v priebehu trvania zmluvy preukáže nepravdivosť ktoréhokoľvek vyhlásenia poskytovateľa podľa bodu 1 a/alebo 2 a/alebo 3 tohto článku zmluvy, uvedená skutočnosť predstavuje podstatné porušenie tejto zmluvy zo strany poskytovateľa, zakladajúce oprávnenie objednávateľa okamžite odstúpiť od tejto zmluvy s účinnosťou ku dňu doručenia oznámenia o odstúpení od zmluvy poskytovateľovi a to bez akéhokoľvek nároku poskytovateľa na náhradu škody.
	5. Poskytovateľ berie na vedomie, že v prípade, ak sa preukáže nepravdivosť ktoréhokoľvek vyhlásenia poskytovateľa podľa bodu 2 tohto článku zmluvy, bude objednávateľ postupovať v súlade s nariadením Rady (EÚ) a vykonávacím nariadením Rady (EÚ) uvedeným v bode 2 tohto článku zmluvy a na základe dohody zmluvných strán objednávateľovi zároveň vzniká nárok na úhradu zmluvnej pokuty voči poskytovateľovi vo výške plnení poskytnutých poskytovateľovi objednávateľom podľa ustanovení tejto zmluvy za obdobie, počas ktorého bola preukázaná nepravdivosť vyhlásenia podľa bodu 2 tohto článku zmluvy.

### Článok XVI

### Záverečné ustanovenia

1. Táto zmluva nadobúda platnosť dňom jej podpísania oprávnenými zástupcami oboch zmluvných strán a  účinnosť v súlade s § 47a ods. 1 zákona č. 40/1964 Zb. Občianskeho zákonníka v znení neskorších zmien a doplnkov, dňom nasledujúcim po dni jej zverejnenia v Centrálnom registri zmlúv, vedenom Úradom vlády Slovenskej republiky (ďalej iba „CRZ“).
2. Poskytovateľ súhlasí so sprístupnením a/alebo zverejnením informácií v rozsahu, v ktorom je objednávateľ povinný sprístupniť a/alebo zverejniť informácie súvisiace s predmetom zmluvy a informácie o zmluvnom vzťahu s objednávateľom podľa zákona č. 211/2000 Z. z o slobodnom prístupe k informáciám a o zmene a doplnení niektorých zákonov v znení neskorších predpisov.
3. Zmluvné strany sa zaväzujú riešiť prípadné spory vyplývajúce z tejto zmluvy prednostne formou dohody (zmieru) prostredníctvom svojich oprávnených zástupcov. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie príslušný súd na území Slovenskej republiky.
4. Ak sa niektoré z ustanovení zmluvy stane nevynútiteľným alebo neplatným (resp. nevykonateľným) podľa platných právnych predpisov, bude toto ustanovenie neúčinné len do tej miery, do akej je nevynútiteľné či neplatné (resp. nevykonateľné). Ďalšie ustanovenia zmluvy zostávajú naďalej záväzné a v plnej platnosti a účinnosti. Pokiaľ nastane takáto situácia, zmluvné strany nahradia toto nevynútiteľné či neplatné (resp. nevykonateľné) ustanovenie iným novým ustanovením, ktoré mu svojim obsahom bude v čo najväčšej miere zodpovedať a tiež vôli zmluvných strán v čase uzatvorenia zmluvy
5. Nevykonanie akéhokoľvek práva z tejto zmluvy, neznamená zrieknutie sa, alebo zrušenie takého práva.
6. Zmluvné strany sa zaväzujú, že v prípade akejkoľvek zmeny identifikačných údajov budú o tejto zmene

druhú zmluvnú stranu bezodkladne písomne informovať. Ak zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje.

1. Túto zmluvu je možné meniť a doplňovať iba písomnými dodatkami podpísanými oprávnenými zástupcami oboch zmluvných strán. Dodatky budú tvoriť neoddeliteľnú súčasť tejto zmluvy.
2. Právne vzťahy touto zmluvou neupravené sa riadia príslušnými ustanoveniami Obchodného zákonníka a ostatných súvisiacich právnych predpisov platných na území Slovenskej republiky. Rozhodným právom pre všetky právne vzťahy súvisiace s touto zmluvou je právo platné v Slovenskej republike.
3. Podmienky tejto zmluvy, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
4. Práva z tejto zmluvy nie sú prevoditeľné bez predchádzajúceho písomného súhlasu obidvoch zmluvných strán. Poskytovateľ, bude oprávnený postúpiť neuhradené pohľadávky len s predchádzajúcim písomným súhlasom objednávateľa.
5. Obidve zmluvné strany vyhlasujú, že si túto zmluvu pred jej podpisom prečítali a že bola uzatvorená po oboznámení sa s jej obsahom ako určitý, vážny a zrozumiteľný prejav slobodnej vôle zmluvných strán bez akéhokoľvek nátlaku a nie za nevýhodných podmienok. Na dôkaz potvrdenia tejto skutočnosti pripájajú poverení zástupcovia oboch zmluvných strán svoje vlastnoručné podpisy.
6. Táto zmluva je vypracovaná v piatich rovnopisoch, pre objednávateľa v troch vyhotoveniach a pre poskytovateľa v dvoch vyhotoveniach.

V Bratislave, dňa:

Za poskytovateľa: Za objednávateľa:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Zoznam príloh rámcovej dohody:

Príloha č. 1 - Opis predmetu zmluvy

Príloha č. 2 - Zoznam subdodávateľov

Príloha č. 3 - Pravidlá prístupu tretích strán

Príloha č. 4 - Návrh na plnenie kritéria

Príloha č. 5 - Ocenený rozpis ceny predmetu zákazky

 Príloha č. 2 zmluvy

**ZOZNAM SUBDODÁVATEĽOV**

Názov alebo obchodné meno Poskytovateľa:

adresa sídla alebo miesta podnikania:

**I.\*** Zabezpečenie predmetu zákazky **„Čistiace a upratovacie služby v priestoroch MF SR“** na obdobie 24 mesiacovodo dňa účinnosti zmluvy budem(e)plniť prostredníctvom týchto subdodávateľov:

|  |  |  |  |  |  |
| --- | --- | --- | --- | --- | --- |
| **P. č.**  | **Obchodné meno alebo názov subdodávateľa** | **IČO** | **Údaje o osobe oprávnenej konať za subdodávateľa – meno, priezvisko, adresa pobytu, dátum narodenia** | **Predmet subdodávky** | **Podiel subdodávky** |
|  |  |  |  |  |  |
|  |  |  |  |  |  |
|  |  |  |  |  |  |

**Poznámka:** *v prípade potreby je možné počet riadkov zvýšiť.*

**II.\*** Zabezpečenie uvedeného predmetu zákazky **nebudem(e)** plniť prostredníctvom subdodávateľov.

V .......................... dňa

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

***\*Nehodiace sa prečiarknite***

Príloha č. 3 zmluvy

 **Základný rámec pravidiel prístupu tretích strán**

(ďalej len „pravidlá“)

**Článok I**

**Pravidlá pohybu oprávnených zamestnancov poskytovateľa vrátane tretích osôb, ktoré napĺňajú predmet a/alebo účel tejto zmluvy v objekte/priestoroch objednávateľa**

1. Zamestnanci tretej strany sú pri vstupe do objektu ministerstva a odchode z objektu ministerstva povinní riadiť sa pokynmi stálej služby.
2. Do objektu ministerstva môžu zamestnanci tretej strany vstupovať a z neho odchádzať len k tomu určenými vchodmi pre osoby na Štefanovičovej alebo Kýčerského ulici.
3. Motorové vozidlá tretej strany môžu do priestorov ministerstva vchádzať a z neho vychádzať len vjazdom zo Štefanovičovej ulice na základe platného povolenia.

**Článok 2**

**Základné povinnosti tretej strany voči ministerstvu pri poskytovaní prác a služieb spojených s naplnením účelu zmluvy, objednávky alebo projektu**

1. Tretia strana sa zaväzuje, že
	1. pred začatím činností spojených s naplnením účelu zmluvy, objednávky alebo projektu a pred pridelením prístupových práv potrebných na výkon týchto činností oznámi ministerstvu personálne obsadenie svojho tímu, ktorý bude vykonávať činnosti spojené s naplnením účelu zmluvy, objednávky alebo projektu pre ministerstvo,
	2. bude bezodkladne informovať ministerstvo o všetkých personálnych zmenách vo svojom tíme, ktorý vykonáva činnosti spojené s naplnením účelu zmluvy, objednávky alebo projektu pre ministerstvo,
	3. oboznámi svojich zamestnancov, resp. tretie osoby realizujúce činnosti spojené s naplnením účelu zmluvy, objednávky alebo projektu pre ministerstvo s bezpečnostnými požiadavkami v rozsahu tejto prílohy a bezpečnostnej stratégie informačnej a kybernetickej bezpečnosti ministerstva,
	4. oboznámi svojich zamestnancov resp. tretie osoby realizujúce činnosti spojené s naplnením účelu zmluvy, objednávky alebo projektu pre ministerstvo a následne zabezpečí od týchto zamestnancov dodržiavanie povinnosti:
		1. ochrany údajov a záväzku mlčanlivosti o údajoch, s ktorými prišli počas výkonu prác a služieb pre ministerstvo do styku, a to aj po ukončení pracovného, resp. služobného pomeru,
		2. zachovávať mlčanlivosť o osobných údajoch, s ktorými počas prác a služieb pre ministerstvo prídu do styku, ako aj zákaz ich využitia pre osobnú potrebu, bez súhlasu ministerstva ich nesmie zverejniť, nikomu poskytnúť ani sprístupniť, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru, služobného pomeru alebo obdobného pracovného vzťahu k tretej strane; povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona, zdokumentovať všetky zásahy do IKT ministerstva podľa pokynov oprávneného zamestnanca za ministerstvo,
		3. zdokumentovať všetky zásahy do IKT ministerstva podľa pokynov oprávneného zamestnanca za ministerstvo,
		4. rešpektovať autorské práva k materiálom poskytnutým ministerstvom,
		5. vrátiť ministerstvu všetky poskytnuté materiály a údaje vrátane elektronických a zlikvidovať všetky ich kópie, ak to nebude zmluvne dohodnuté inak.
	5. poskytne potrebnú súčinnosť audítorovi vykonávajúcemu audit IS, ak tento súvisí s výkonom práce pre ministerstvo,
	6. poskytne potrebnú súčinnosť ministerstvu pre prípadný audit svojich IS a IKT, ak tieto súvisia s predmetom plnenia projektu pre ministerstvo,
	7. ak predmet projektu súvisí s vývojom a aktualizáciou IS, resp. IKT ministerstva, bude dodržiavať bezpečnostné požiadavky bezpečnostnej politiky ministerstva, platnej bezpečnostnej legislatívy, najmä požiadaviek zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov a nevniesť nepožadované alebo neschválené funkcie do IS ministerstva. Nenaplnenie tejto požiadavky sa bude považovať za porušenie zmluvného vzťahu.
2. Tretia strana zodpovedá za všetky priame alebo nepriame škody (napr. náklady, ktoré musí ministerstvo vydať, aby sa vrátilo do doby pred vytváraním IS, sankčné pokuty z dôvodu nedodržania termínov, stanovených napr. zákonom alebo sankčné pokuty za to, že dodávané dielo nespĺňa legislatívou stanovené požiadavky), ktoré svojim úmyselným alebo neúmyselným konaním spôsobí a nahradiť ich ministerstvu.
3. Tretia strana je povinná zaplatiť zmluvnú pokutu vo výške 1 000,00 € v prípade porušenia podmienok na zabezpečenie informačnej bezpečnosti ministerstva vyplývajúcich z tejto prílohy.
4. V prípade nevyhnutnosti prístupu tretích strán k projektom obsahujúcim utajované skutočnosti sa postupuje podľa ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

**Článok 3**

**Riadenie bezpečnostných incidentov**

1. Bezpečnostným incidentom sa pre účely zmluvy, objednávky alebo projektu pre ministerstvo rozumie každá situácia alebo stav, ktorý priamo ohrozuje bezpečnosť, alebo funkčnosť aktíva. Bezpečnostný incident môže byť vyvolaný náhodným faktorom, neúmyselným činom, úmyselným útokom alebo podvodom, najmä je to situácia, alebo stav:
2. ktorý je v rozpore so všeobecne záväznými právnymi predpismi, schválenými dokumentmi bezpečnostnej politiky alebo inými internými riadiacimi aktmi ministerstva, ktoré sa týkajú IS, napríklad ak sa niekto pokúša zisťovať informácie o IS a prístupových heslách,
3. pri ktorom sú čiastočne alebo úplne nefunkčné systémy (technické zariadenia), hrozí ich zničenie (napríklad ohňom, vodou) alebo je narušená dostupnosť, dôvernosť alebo integrita údajov,
4. pri ktorom je v IS alebo v jeho časti prítomné škodlivé programové vybavenie (napr. vírová nákaza, neautorizovaný softvér) a systémová „diera“,
5. pri ktorom je zrejmé alebo existuje podozrenie z vydierania, únosu, spravodajských aktivít, alebo iného kriminálneho činu, vrátane teroristického útoku.
6. Každý zamestnanec tretej strany resp. tretie osoby realizujúce prácu v súvislosti s naplnením účelu zmluvy, objednávky alebo projektu pre ministerstvo je povinný zistenie bezpečnostného incidentu alebo podozrenie na bezpečnostný incident bezodkladne nahlásiť na určené kontaktné miesto, ktorým je Help Desk (tel. číslo: +421 2 5958 2400, kl.: 2400, resp. email: helpdesk@mfsr.sk).

**Článok 4**

**Vyšetrovanie bezpečnostných incidentov**

1. Každý zamestnanec tretej strany resp. tretie osoby realizujúce prácu v súvislosti s naplnením účelu zmluvy, objednávky pre ministerstvo je povinný, pri vyšetrovaní bezpečnostných incidentov zamestnancom alebo zamestnancami ministerstva, poskytnúť potrebnú súčinnosť.
2. Po vzniku bezpečnostného incidentu nesmie zamestnanec tretej strany resp. tretia osoba realizujúce prácu alebo službu v súvislosti s naplnením účelu zmluvy, objednávky pre ministerstvo vykonávať akékoľvek aktivity, ktoré by mohli viesť k znehodnoteniu dôkazov alebo k zhoršeniu dôsledkov bezpečnostného incidentu.